αρχοντος ξενοκριτου μηνος βυσιου βουλευοντων ταν δευτεραν εξαμηνον κλεωνος του κλευδαμου καλλικρατεος του διοδωρου γραμματευοντος μεγαρτα του μελισιωνος επι τοισδε απεδοτο πολυων τιμοκλεος τωι απολλωνι τωι πυθιωι σωμα γυναικειον αι ονομα αξιωμα το γενος οικογενη τιμας αργυριου μναν πεντε και ταν τιμαν εχει πασαν καθως επιστευσε αξιωμα τωι θεωι ταν ωναν εφ ωιτε ελευθερα ειμεν και ανεφαπτος απο παντων τον παντα βιον ποιεουσα ο κα θεληι και αποτρεχουσα οις κα θεληι. βεβαιωτηρ κατα τον νομον τας πολιος πατρων θρασεα. ει δε τις απτοιτο αξιωματος επι καταδουλισμωι βεβαιον παρεχοντων τωι θεωι ταν ωναν ο τε αποδομενος πολυων και ο βεβαιωτηρ πατρων ει δε μη παρεχοιν βεβαιον τωι θεωι ταν ωναν πρακτιμοι εοντων κατα τον νομον τας πολιος. ομοιως δε και οι παρατυγχανοντες κυριοι εοντων συλεοντες αξιωμα ως ελευθεραν εουσαν αζαμιοι εοντες και ανυποδικοι πασας δικας και ζαμιας. μαρτυροι ο ιερευς του απολλωνος αρχων και οι αρχοντες και ιδιωται τιμοκλης πολυωνος τιμοκριτος σωτυλος σωστρατου τιμοκλης θρασεα.
Phokis — Delphi — 140-100 BC
 140-100 BC